eo nl eo eo nl eo eo eo eo eo nl eo eo eo eo eo en en nl eo eo eo en eo it eo eo es lt eo eo eo eo de es eo eo eo eo eo sv ur eo eo eo eo es eo eo eo eo eo eo eo eo tr nl eo eo it eo eo eo eo eo eo eo eo eo eo eo eo nl ar bg br hbs_lat ca id hbs_lat da de el en es et eu fa fi fr he hbs_lat hu hy id es it ja ko de sk it hu lv en nl nb nb pl pt ro ru en sv ta th tr fy vi pl zh zh eo eo eo eo eo eo eo eo eo
El Vikipedio, la libera enciklopedio
Manneken Pis (Maltrinketulo) estas statueto en la centro de Bruselo kaj reprezentas pisantan bubon. La statueto, 58 cm-ojn alta, troviĝas je la angulo de Stoofstraat (rue de l'Etuve) kaj Eikstraat, ne malproksime de la Granda Placo. Temas pri bronza bildeto, kiun H. Duquesnoy faris en 1619, taskite de la urbestraro por ornami publikan fontanon, kie la akvo fluas el la peniso de la knabeto, kvazaŭ li pisas. Ĉe specialaj okazaĵoj li pisas bieron aŭ vinon anstataŭ akvon.
La nuna bildeto estas kopio de la unua, kiu estis detruita en 1817 de mense malsana krimulo.
Manneken Pis estas mondfama pro sia petola aspekto kaj la legendoj teksitaj ĉirkaŭ lia persono. La plej fama legendo rakontas pri knabo, kiu savis la urbon estingante per pisado brulantan meĉon, ligitan al eksplodema barelo.
Ankaŭ estas konata lia vestaro, kiu konsistas el pli ol 700 kostumoj. Lia unua kostumo estis donacita je la 1a de majo 1698, donacita de la guberniestro de la Aŭstraj Nederlandoj okaze de la festoj de unu el la gildoj de Bruselo. Daŭre oni uzas ĉian okazon por donaci novan kostumon. (Tiuj kostumoj ja estas tiel faritaj ke li povas daŭrigi sian ĉiutagan okupon.) La vestaro enhavas i.a. kostumeton Elvis Presley, futbal-kompletojn, Mickey Mouse, kaj multaj aliaj.
Jam plurfoje la bildeto estis forprenita de sia soklo de vandaloj kaj ŝercemuloj. Tiel ekzemple en junio 26 de la jaro 1817, kiam en la ĵurnalo aperis jena poemeto por konsoli la konsternitajn Bruselanojn:
Ey lieve meisjes! Staakt geschrei Al koomt gy door dees dievery een zoeten troost te missen; hij zal met nerstig onderzoek nog wel eens koomen uit den hoek om zonder schroom te pissen.
Ej karaj knabinoj, ĉesu ploro! Eĉ se pro tiu ĉi ŝtelo Devos manki dolĉa konsolo li per serioza esploro revenos el iu angulo por plue maltrinki sen honto.
En Geraardsbergen staras tre simila statueto, kaj ekzistas kverelo inter ambaŭ urboj, pri kies statueto estas la plej aĝa. La bronza statuo de Geraardsbergen datiĝas de 1459, tiu de Bruselo de 1619. Sed la bronza statuo en Bruselo anstataŭis ŝtonan "Juliaensken Borre" (fonto de eta Juliano), kiu verŝajne jam estis Manneke Pis. Tiu ŝtona statueto jam estis menciita en 1452.
En 1985 Manneken Pis ricevis "fratineton": Janneken Pis (Maltrinketulino). Estas iniciato de la lokaj trinkejoj sen historia bazo.
Eksteraj ligiloj[redakti | redakti fonton]
Manneken Pis en la Vikimedia Komunejo (Multrimedaj datumoj)
Kategorio Manneken Pis en la Vikimedia Komunejo (Multrimedaj datumoj)
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 10:13, 17 nov. 2016.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj